תחרות ניווט אווירי    מאת אברהם (ממה) ליפשיץ
ש – למה תחרויות אוויריות?

ת – כמו בכל ענף "תחבורתי" החל מהליכה, ריצה, רכיבה על סוסים, אפנים, אופנועים, מכוניות, סירות וכו', גם בתעופה מתקיימות תחרויות ספורטיביות שונות ומגוונות הבאות לפתח מיומנויות תעופה, וטיסה.

ש – מה ההבדל בין תעופה וטיסה?

ת – תעופה כוללת את כל סוגי השיטות בהן מצוי אדם באוויר , כגון מצנחים, דאונים, גלשני-אויר, וכו'. טיסה היא המצאות באוויר בעזרת כוח מנוע.

ש – אם-כך, מהי תחרות ניווט אווירי?

ת – תחרות ניווט אווירי היא תחרות הבאה למצות את יכולות אנשי צוות האוויר באיתור מטרות קרקעיות והגעה מדויקת אליהם.

ש – האם תחרויות ניווט אווירי הן מיוחדות לטיסה או קיימות גם בשאר ענפי התעופה?

ת- הן קיימות בענפי התעופה השונים, כפי שהן קיימות גם בענפי הספורט הקרקעיים השונים. אנו נתרכז הפעם רק בתחרויות הניווט בטיסה או כפי שהיא מוגדרת "התעופה הכללית", ומאורגנות ע'י "אגודת התעופה הכללית.

ש – טוב, אז איך מתנהלת תחרות הניווט האווירי?

ת – בתחרויות המתקיימות בארץ מורכב צוות האוויר מ-טייס ו-נווט. מספר הצוותים המשתתפים הוא בין 10-15 מטוסים בכל מקצה. בזמן ההרשמה לתחרות, מצהיר כל צוות מה תהיה מהירות טיסתו בתחרות ובהתאם לכך נקבע סדר ההמראות. 

ביום התחרות מתייצבים המטוסים בחניית שדה התעופה ממנו ממריאים.כל מטוס נבדק שאין בו או לטייסיו מכשור האסור לשימוש בתחרות. מתקיים תדריך למשתתפים, בו נסקרים בעיקר כללי הבטיחות בטיסה וניתנות הנחיות להתנהגות בחרום או בפרישה מהתחרות.

הצוות מקבל בתורו את "כתב החידה" (נספח מס' 1)  זהו דף בו רשומות הנקודות הקרקעיות (נקודות ציון – נ.צ.), מאליהן צריך לעבור המטוס והזמן בו עליו להגיע לכל נ.צ.. [זמן זה נמדד בשניות והסטייה המותרת היא של 2 שניות. מעבר לסטייה זו נרשמות נקודות חובה לצוות המטוס (2 נקודות על כל שניה)]

לרשות הצוות 20 דקות להעלות את הנ.צדיקים על המפה, לחשב את נתיבי הטיסה לתכנן את נתיב היציאה לנקודה הראשונה ולהמריא.

במהלך הטיסה צריך הצוות להתאים את מהירות טיסתו כך שיגע לכל נ.צ. בזמן הנדרש. לשם כך עליו להתחשב ברוח, ובתנאים משתנים אחרים כגון השתנות פני הקרקע, מכשולים קרקעיים וכיוצ'ב.  בנוסף – על הצוות למלא משימות נוספות במהלך הטיסה:

· כל צוות מקבל קובץ של "תמונות בנתיב). אלו הן תמונות של עצמים שונים המצויים בנתיב הטיסה. הן אינן מסודרות בסדר הופעתן. על הצוות לראות את העצמים המצולמים ולרשום היכן הם נמצאים. הרישום נעשה בצורה של מרחק על הנתיב מה-נ.צ. אותו עבר הצוות. סטייה של יותר מחצי מייל באיתור התמונה פוסלת את התשובה ו"מזכה" את הצוות ב-100 נקודות חובה.

· בנוסף לקובץ התמונות הנ'ל, מקבל כל צוות קובץ של כל הנ.צדיקים מסודרים על פי סדר ההגעה. חלק מהתמונות הן צילומי אמת של ה-נ.צ. וחלקן צילומים של מקומות אחרים, אשר יש להם דמיון ל-נ.צ. האמיתי. הצוות צריך לענות על השאלה "האם הצילום הוא של ה-נ.צ. או צילום של מקום אחר". טעות בתשובה גם היא "מזכה" את הצוות ב-100 נקודות חובה. את התשובות רושם הצוות בדף תשובות (נספח מס' 2)
· במהלך הטיסה עוקבים אחרי המטוסים ועל עבירות בטיחות ניתנים קנסות כבדים. החל מניקוד שלילי ועד להדחה מהתחרות.
· בסיום הטיסה נדרש הצוות לבצע "נחיתת דיוק" על פס צבוע שרוחבו 12 מטר ועוביו 3 מטר. גם כאן ישנו ניקוד שלילי לסטייה מהמטרה .
ש – איך מתבצע השיפוט?

ת – במרבית הנ.צ. ישנם שופטים שהוכשרו ע'י ועדת הספורט ע'פ דרישות בין-לאומיות והם הקובעים את זמן המעבר של המטוס והאם עבר עבירות בטיחות. כמו כן ישנם שופטי המראה, שופטי נחיתה, מקבלי תוצאות ועוד. מעל כל אלה ישנו השופט הראשי ומנהל התחרות המהווים ועדת ערר עליונה.
ש – מה מיוחד בתחרות הניווט לעומת טיסת ניווט רגילה?

ת – הטיסה בתחרות היא מאד אתגרית. היא מתבצעת לאורך נתיב של כ- 120 – 150 מיל ימי (כ – 200 – 280 ק'מ) במשך שעה וחצי עד שעה ו- 45 דקות, בגובה נמוך ובמהירות נמוכה. זו טיסה המצריכה דיוק רב בהטסה ושמירת נתונים, עבודת צוות מתואמת בתא, ריכוז גבוה  וסיבולת גבוהה. – חווית טייס אמיתית.

ש – זה לא ספורט מסוכן?

ת – זה ספורט וכמו לכל ספורט, יש לו את הסכנות שלו. אבל התעופה בכללה לוקחת על עצמה מחויבות לבטיחות גדולה מכל ענף תחבורתי אחר, והתעופה הספורטיבית מקפידה על כללי הבטיחות כפי שנוסחו ע'י ה– FAI וע'י גופים בין לאומיים וישראלים אחרים הממונים על בטיחות החיים באוויר. ועדת הספורט וועדת הבטיחות באגודת התעופה עושים ככל יכולתם להקטין את הסיכון.

ש – אתה אומר שבתחרויות בארץ ישנו צוות של 2 אנשים. האם יש תחרויות עם מספר שונה של אנשי צוות?

ת -  כן.  בעולם מתקיימות תחרויות טיסה בקטגוריות שונות של מטוסים ובכללים שונים. בקטגוריה של מטוסים קלים ישנן תחרויות ניווט לזוגות ולבודדים.

ש - מי מארגן את התחרויות וקובע להן את הכללים?

ת – כמו בכל שאר ענפי הספורט, גם בתעופה קיים גוף בין-לאומי לתעופה ספורטיבית שנקרא :

FEDERATION AERONAUTIQE INTERNATIONALE – FAI. גוף זה מאגד את כל המדינות המשתתפות בספורט התעופה, וישראל בתוכן דרך "אגודת התעופה הכללית" ו "הקלוב לתעופה". 

הארגון מקיים אליפויות יבשתיות, ואליפות עולם.

ש – האם התחרויות הנערכות בארץ מוכרות ע'י ה- FAI ?

ת - כן, אבל! – התחרויות בארץ מתקיימות על פי חוקי ה – FAI  והשופטים עברו קורס שיפוט המבוסס על דרישות הארגון. אבל תחרויות אלו מוגדרות כתחרויות "מקומיות". על-מנת שתחרות תוכר כתחרות בין-לאומית חייבים להשתתף בה טייסים מארצות אחרות (לא רק מהארץ המארגנת). בארץ עד כה לא ניתנה אפשרות לקים תחרות בין-לאומית בגלל כללי הטיסה הנוקשים במדינתנו. אגודת התעופה נמצאת כיום בהדברות עם גופי התעופה המחליטים, ומסתמנת אפשרות שנוכל לקיים תחרויות בין-לאומיות.

ש – האם יש סיכוי שתהיה לנו נבחרת ישראל שתשתתף באליפות אירופה ובאליפות העולם?

ת – החלום והחזון הוא להקים נבחרת כזאת, אבל הדרך עודנה ארוכה מאד וקשה ביותר. על מנת להשתתף בתחרות המוגדרת כאליפות (אזורית או עולמית) על הצוותים להשתתף בשלוש תחרויות בין-לאומיות לפחות בשנה שקדמה לאליפות. היות ובארץ עוד אין תחרויות בין-לאומיות, הצוותים המובילים בארץ, יוצאים להתחרות בקפריסין השכנה, והתחרינו גם ביוון. אולם העלויות של השתתפות כזו הן גבוהות ביותר, והמתחרים נושאים בהן מכיסם הפרטי. אין ספק שללא מקורות מימון ממסדיים ופרטיים הנושא הייצוגי לא ימריא.

ש – נו, אז מה, הרי ספורט הטיסה הוא "ספורט לעשירים" שישלמו, למה צריכים "ספונסרים"?

ת – זאת תדמית שדבקה בענף הטייס בעקר בגלל העלויות הגבוהות בהחזקת מטוס ותפעולו בארץ ובגלל המסים האגרות והעלויות הנוספות שסביב. אולם למעשה רוב הטייסים כיום הם אנשים המוכנים להגשים חלום ולהיות טייס גם במחיר הורדת רמת חייהם וחיי משפחתם. אלו לא אנשים היכולים לממן מכיסם השתתפות מסיבית בתחרויות.

ש – מה ההישגים בתחרויות המתקיימות בארץ ובתחרויות בחו'ל בהן משתתפים צוותים מישראל.

ת – הצוותים המובילים בארץ מגיעים לתוצאה שבין 500-800 נקודות שליליות בתחרות. בתחרויות בקפריסין משיגים תוצאות דומות (למרות ההתמודדות עם נופים שונים). תוצאה כזאת מעמידה אותנו במקומות 4-7 בתחרויות שם. כמובן שזו איננה תוצאה המספקת  לאליפות עולמית או אירופאית.

באליפות העולם האחרונה הגיעו חברינו הקפריסאים למקום האחרון. את המקום הראשון לקחו הפולנים, שטסים במטוסים שניבנו במיוחד לתחרויות, וצברו רק  8 עד 10!!! נקודות שליליות. כך שדרכנו ארוכה ביותר ואנו לא חיים באשליות. אבל אם לא נשאף – לא נגיע.

נספח מס' 1
	
	
	דף משימה
	
	

	נק'
	סקיצה (מוצפנת)
	תאור
	הערות מיוחדות
	זמן מהמראה

	המראה
	
	לאחר המראה בצע פניה       רחבה דרך צלע "עם הרוח", וטפס ל-'1,800.
	יציאה לנווט - מצלע מת מעל המגדל. המשך טיפוס לפי הצורך
	0:00:00

	SP - נק' התחלה
	
	  N 32*45.9'  E 35*00.9'             בנין גבוה
	גובה מזערי '2,500
	0:07:34!

	נ.צ. C.P. 1
	
	  N 32*38.8'  E 34*59.2'                   מבנה צלבני עתיק            ליד פיתול בכביש
	
	0:13:45

	נ.צ. C.P. 2
	
	 מרחק nm10.7, QDM 261*          חיפה  NDB  - ל               מגרש כדורגל ליד בי"ס     בצד הדרום-מזרחי של הישוב
	
	0:22:36



	נ.צ. C.P. 3
	
	   כוון אמיתי *314,  18.3nm                  מנ.צ.CP5              צומת
	
	0:39:45

	נ.צ. C.P. 4
	
	 N 32*56.1'   E 35*22.1'            צומת דרכים
	   טפס ל-'3,000           מזערי         באמצע הלג !
	0:48:07

	נ.צ. C.P. 5
	
	    כוון אמיתי *199, 14.2nm         מנ.צ. 'N33*00'  E35*30    צומת דרכים
	
	0:56:26

	נ.צ. C.P. 6
	
	  N32*42.3'  E35*35.1'              מגרש חניה ומבנה מרובע       ליד צומת דרכים
	
	1:04:55

	נ.צ. C.P. 7
	
	   כוון אמיתי *216, 12.6nm                 מנ.צ. CP6                מנחת
	
	1:15:43

	נקודת סיום - FP
	
	  N32*31.8'  E35*14.2'                       מגרש ספורט            במרכז יישוב
	      המשך לצומת         מגידו ב-'1,000    וצור קשר לקבלת הוראות נחיתה
	1:23:26

	נחיתה (מסירה)
	
	
	
	1:37:02


נספח מס' 2 – דף תשובות 

	תמונות מטרה 
	(CP's)
	
	
	
	תמונות נתיב
	

	נק"ז
	תמונה נכונה
	   לא    נכונה
	
	אות זיהוי תמונה
	מרחק ב-NM
	אחרי נ.צ.(C.P)

	SP - נק' התחלה
	
	
	
	A
	
	

	נ.צ. C.P. 1
	
	
	
	B
	
	

	נ.צ. C.P. 2
	
	
	
	C
	
	

	נ.צ. C.P. 3
	
	
	
	D
	
	

	נ.צ. C.P. 4
	
	
	
	E
	
	

	נ.צ. C.P. 5
	
	
	
	F
	
	

	נ.צ. C.P. 6
	
	
	
	G
	
	

	נ.צ. C.P. 7
	
	
	
	H
	
	

	נקודת סיום - FP
	
	
	
	
	
	

	
	
	
	
	
	
	

	
	
	
	
	
	
	

	
	
	הקפד לסמן באופן ברור.

סימון כפול (דו-משמעי) גורר הורדת ניקוד, כאילו אין סימן כלל.

הקנס בניקוד על סימון שגוי, הינו כפול, מהקנס על חוסר סימון כלל.
	
	

	
	
	
	
	

	
	
	
	
	

	
	
	בהצלחה.
	
	
	
	

	
	
	
	
	
	
	

	
	
	
	
	
	
	

	חתימת השופט:_________________________
	
	
	חתימת הטייס:_____________________________


